A szicíliai partraszállás során a 7. hadsereg parancsnoka volt. A sikeres hadművelet után augusztus 3-án a nicosiai katonai kórházban felpofozott egy maláriás és ideggyenge közlegényt, mivel az szerinte szimulált és meglógott ezzel a frontról, egy héttel később az eset egy másik katonával is megismétlődött. Eisenhower a sereg előtti bocsánatkérésre kötelezte a tábornokot. Novemberben közzétette a történteket az amerikai sajtó, ami nagy felháborodást keltett, így ennek a nyomásnak engedve Pattont lefokozták, és 11 hónapig nem vett részt a tényleges harci cselekményekben.